Anne Marie Ejrnæs
Store norske leksikon,Språk og litteratur,Litteratur i verden,Europa,Danmarks litteratur,Danmarks litteratur på 1900-tallet
Anne Marie Ejrnæs er en dansk forfatter. Hun vakte oppmerksomhet både med debutromanen Karen og Sara (1979), en skildring av kvinneskjebner på begge sider av kateteret i det danske gymnaset, og den påfølgende oppbruddsskildringen Når du strammer garnet (1981).
Sitt store gjennombrudd fikk Ejrnæs med Som svalen (1986), en historisk roman bygd over forfatteren Thomasine Gyllembourgs liv. Historisk motiv har også Kvindernes nat (1988) og Sneglehuset (1991), som er en originalt komponert slektsroman, dels basert på hennes egen slekts historie, som følger to jyske bondefamilier gjennom tre generasjoner kvinner. Theas færd (1999) er en selvstendig fortsettelse av denne. Thomas Ripenseren (1996) er en historisk roman med religiøs tematikk. I 2003 utga Ejrnæs At få form. Fire fortællinger. Utgivelser i norsk oversettelse Som svalen (1986). Norsk oversettelse: Som svalen (1987)  Kvindernes nat (1988). Norsk oversettelse: Kvinnenes natt (1989)  Sneglehuset (1991). Norsk oversettelse: Sneglehuset (1922) Les mer i Store norske leksikon Danmarks litteratur litteratur roman dansk bok Eksterne lenker Den Store Danske: Anne Marie Ejrnæs